Diari Oficial de la Generalitat Valenciana


Sumari del DOGV 362, del 11-04-1986 (1986/806009)

ORDRE de 17 de març, de 1986, de la Conselleria d'Agricultura i Pesca, per la qual es regula el Pla Experimental de Reestructuració i Reconversió de la Vinya per a l'any 1986 a la Comunitat Valenciana.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   362

Data del DOGV
:   11-04-1986

Secció del DOGV
:   ALTRES DISPOSICIONS

Número del document
:   1986/806009


Data del document
:   17-03-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 17 de març de 1986, de la Conselleria d'Agricultura i Pesca, per la qual es regula el Pla Experimental de reestructuració i reconversió de la vinya per a l'any 1986 a la Comunitat Valenciana.  
L'Ordre de la Conselleria d'Agricultura i Pesca de 31 de juliol de 1985 per la qual s'establia el Pla Experimental de Reestructuració i Reconversió de la Vinya per al període 1985/86 a la Comunitat Valenciana, regulava, segons l'article 3r, l'aplicació d'aquest per a la campanya de 1985. Caldrà, aleshores, establir-ne les normes que regulen la campanya de 1986.   
En atenció d'aquests motius, i en ús de les facultats que tinc atribuïdes.   
ORDENE:   
Serà d'aplicació per a 1986 la mateixa normativa de l'Ordre de 31 de juliol de 1985 d'aquesta Conselleria, a excepció dels articles 5é, 11é, 12é i 13é que quedaran redactats de la manera següent:   
Article cinqué  
Reestructuració: Ajudes i criteris d'aplicació.   
Els empresaris agraris que porten a terme la reestructuració de la vinya podran optar a una ajuda en forma de subvenció, la quantia de la qual podrà arribar fins el 30% de la inversió.   
Només tindrà accés a la subvenció quan la reestructuració es porte a terme amb les varietats considerades com a «recomanades» a la Comunitat Valenciana segons Reial Decret 1195/1985 de 5 de juny (BOE de 20 de juliol de 1985, núm. 173).   
Es podrà autoritzar, amb la petició prèvia escrita, alguna altra varietat en pla experimental, no contemplada en el Reial Decret anteriorment esmentat i que siga considerada de valor enològic alt.   
Article onze  
Valor del mòdul:   
A l'efecte del càlcul de les subvencions previstes en l'article 6 de la present Ordre, es fixa el valor del model per a l'exercici de 1986 en 225.000 pessetes.   
Article dotze  
Data de presentació de sol·licituds:   
Per a l'exercici de 1986, el termini per poder acollir-se a les ajudes previstes en els pressupostos d'aquest any finalitzarà el pròxim 31 de maig.   
Article tretze  
En cas d?ultrapassar-se la xifra pressupostada per a l'any 1986, s'establirà un ordre de prioritats segons la data de recepció de sol·licituds.   
DISPOSICIÓ ADDICIONAL  
Es faculta la Direcció General de la Producció Agrària de la Conselleria d'Agricultura i Pesca, per dictar les normes pertinents de desenvolupament de la present Ordre.   
DISPOSICIÓ FINAL  
Aquesta Ordre entrarà en vigor a l'endemà de la publicació en el Diari Oficial de la Generalitat Valenciana.   
València, 17 de març de 1986.   
El Conseller d'Agricultura i Pesca  
LLUIS FONT DE MORA I MONTESINOS